पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार की मोक्ष कलश योजना 2020 के तहत राजस्थान राज्य पथ परिवहन निगम की नियमित एक्सप्रेस बस में हरिद्वार जाने व आने के लिये मोक्ष कलश के साथ दो यात्रियों को निशुल्क यात्रा की अनुमति बुधवार से दे दी गई है। गौरतलब है कि कोरोना काल में परिवार में निधन होने के कारण परिजन अपने सगे संबंधी की अस्थियां लेकर हरिद्वार नहीं जा पा रहे थे। इस पर सरकार द्वारा कलश योजना के तहत निशुल्क रोडवेज बस सेवा शुरू की गई थी।
इस बार भी कोरोना की दूसरी लहर को देखते हुए सरकार द्वारा कलश योजना के तहत हरिद्वार के लिए निशुल्क रोडवेज सेवा को स्वीकृति दे दी गई है। जानकारी के अनुसार मोक्ष कलश योजना 2020 के तहत एक अस्थि कलश के साथ हरिद्वार जाने आने के लिए परिवार के दो सदस्यों को राजस्थान सरकार द्वारा रोडवेज की नियमित एक्सप्रेस बस सेवा में निशुल्क यात्रा उपलब्ध कराई गई है। राजस्थान राज्य पथ परिवहन निगम की वेबसाइट www.tattv.rajasthan.gov.in और www.rsrtconline.rajasthan.gov.in पर ऑनलाइन पंजीयन किया जा सकेगा।
मोक्ष कलश योजना 2020 के तहत पहले की तरह ही निशुल्क यात्रा के लिए पंजीयन के समय मृत व्यक्ति का पूर्ण विवरण, मृत्यु दिनांक, यात्रा के लिए परिवार के सदस्यों के नाम व उम्र, लिंग आधार-जनाधार, मोबाइल नंबर की आवश्यक जानकारी दिया जाना अनिवार्य होगा तथा इससे संबंधित दस्तावेजों की प्रतियां साथ रखनी होगी।
देवस्थान विभाग की गाइड लाइन के अनुसार राज्य सरकार के निर्देशानुसार अब से सरकारी कर्मचारी एवं आयकर दाता इस सेवा के लिए अधिकृत नहीं होंगे। पंजीयक द्वारा उपलब्ध कराई गई जानकारी झूठी या गलत पाए जाने पर किराए के साथ जुर्माने की राशि भी वसूल की जाएगी।
46 यात्री होने पर विशेष बस जाएगी हरिद्वार
राज्य सरकार द्वारा मृत व्यक्ति की अस्थियों का यथासमय विसर्जन हो सके। इसके लिए उसके परिवार के अधिकतम दो सदस्यों को एक अस्थि कलश के साथ हरिद्वार जाने आने के लिए राजस्थान सरकार द्वारा रोडवेज की एक्सप्रेस बसों में निशुल्क यात्रा उपलब्ध कराई गई थी। इसमें राज्य के किसी भी शहर से 23 मोक्ष कलश व 46 यात्री होने पर विशेष बस सेवा द्वारा हरिद्वार भिजवाया जाएगा।
ऑनलाइन किया जा सकेगा पंजीयन, सरकारी कर्मचारी व आयकर दाता नहीं होंगे पात्र
राजस्थान रोडवेज द्वारा कोरोना काल में अस्थियों के विजर्सन के लिए अनुमति दे दी गई है। इसके तहत ऑनलाइन रजिस्ट्रेशन के माध्यम से बुकिंग कर्रवाई जाएगी। नियमित बस का संचालन शुरू कर दिया गया है। 23 कलश व 46 व्यक्ति होने पर विशेष बस रवाना करवाई जाएगी। इसके साथ ही इस बार इसमें राजकीय कर्मचारी व आयकर दाता को शामिल नहीं किया गया है।-जितेंद्र मीणा, मुख्य प्रबंधक, प्रतापगढ़
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn